31997D0132
L 057/4
JURNALUL OFÍCIAL AL UNIUNII EUROPENE
DECIZIA CONSILIULUI
din 17 decembrie 1996
privind încheierea Acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală
(97/132/CE)
CONSILIUL UNIUNII EUROPENE,
având în vedere Tratatul de instituire a Comunității Economice Europene, în special articolul 113,
având în vedere propunerea Comisiei,
întrucât Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse animale oferă mijloace adecvate de punere în practică a dispozițiilor Acordului OMC privind aplicarea măsurilor sanitare și fitosanitare referitoare la măsurile sanitar-veterinare;
întrucât acordul va contribui la facilitarea comerțului cu animale vii și produse de origine animală între Comunitatea Europeană și Noua Zeelandă, prin recunoașterea progresivă a echivalenței măsurilor sanitare, acceptarea aplicării regionalizării și îmbunătățirea comunicării și a cooperării;
întrucât acordul trebuie aprobat în numele Comunității,
DECIDE:
Articolul 1
Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală este aprobat în numele Comunității.
Textul acordului și anexele sunt atașate la prezenta decizie.
Articolul 2
Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
Articolul 3
Comisia, asistată de reprezentanți ai serviciilor veterinare din statele membre, reprezintă Comunitatea în cadrul Comitetului Mixt menționat la articolul 16 alineatul (1) din acord.
Poziția Comunității în privința problemelor care urmează să fie examinate de către acest comitet, în conformitate cu dispozițiile articolului 16 alineatul (2) ultima teză din acord, este stabilită de Consiliu, care hotărăște cu majoritate calificată la propunerea Comisiei.
Articolul 4
Pentru carnea proaspătă și produsele din carne se stabilesc garanții echivalente cu cele prevăzute în Directiva 72/462/CEE (1), în conformitate cu procedura stabilită la articolul 29 din directiva respectivă în scopul punerii în aplicare a acordului.
Articolul 5
Prezenta decizie se publică în Jurnalul Oficial al Comunităților Europene.
Prezenta decizie intră în vigoare la data publicării.
Adoptată la Bruxelles, 17 decembrie 1996.